Document ID: 32010D0173
Publication Date: 2010-03-22

Title and Content:
SKLEP KOMISIJE
z dne 22. marca 2010
o spremembi Odločbe 2008/457/ES o določitvi pravil za izvajanje Odločbe Sveta 2007/435/ES o ustanovitvi Evropskega sklada za vključevanje državljanov tretjih držav za obdobje 2007-2013 v okviru splošnega programa „Solidarnost in upravljanje migracijskih tokov“ glede sistemov upravljanja in nadzora držav članic, pravil za upravno in finančno upravljanje ter upravičenosti izdatkov za projekte, ki jih sofinancira Sklad
(notificirano pod dokumentarno številko C(2010) 1713)
(Besedilo v angleškem, bolgarskem, češkem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem in švedskem jeziku je edino verodostojno)
(2010/173/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Odločbe Sveta 2007/435/ES z dne 25. junija 2007 o ustanovitvi Evropskega sklada za vključevanje državljanov tretjih držav za obdobje 2007-2013 v okviru splošnega programa „Solidarnost in upravljanje migracijskih tokov“ (1) ter zlasti člena 21 Odločbe,
ob upoštevanju naslednjega:
(1)
Odločba 2007/435/ES se izvaja z Odločbo Komisije 2008/457/ES (2).
(2)
Glede na načelo dobrega finančnega poslovodenja je primerno, da se določi zgornja meja za skupni znesek predhodnega financiranja, ki se plača državam članicam za letne programe.
(3)
V skladu s členom 3 Protokola o stališču Združenega kraljestva in Irske, priloženega k Pogodbi o Evropski uniji in Pogodbi o delovanju Evropske unije, je temeljni akt za Združeno kraljestvo zavezujoč, posledično pa je zanj zavezujoč tudi ta sklep.
(4)
V skladu s členom 3 Protokola o stališču Združenega kraljestva in Irske, priloženega k Pogodbi o Evropski uniji in Pogodbi o delovanju Evropske unije, je temeljni akt za Irsko zavezujoč, posledično pa je zanjo zavezujoč tudi ta sklep.
(5)
V skladu s členoma 1 in 2 Protokola o stališču Danske, priloženega k Pogodbi o Evropski uniji in Pogodbi o delovanju Evropske unije, ta sklep za Dansko ni zavezujoč in se v njej ne uporablja.
(6)
Odločbo 2008/457/ES je zato treba ustrezno spremeniti -
SPREJELA NASLEDNJI SKLEP:
Člen 1
Odločba 2008/457/ES se spremeni:
1.
naslov člena 24 se nadomesti z naslednjim:
„Poročila o napredku in končna poročila o izvajanju letnih programov ter zahtevki za plačilo“;
2.
v členu 24 se doda naslednji odstavek 4:
„4. V zvezi s členom 37(3) in (4) temeljnega akta skupni znesek predhodnega financiranja, ki se plača državam članicam, ne presega 90 % skupnega zneska, dodeljenega državi članici v sklepu o financiranju, s katerim se odobri letni program.
Če država članica na nacionalni ravni prevzame obveznosti za manj, kot je skupni znesek, dodeljen s sklepom o financiranju, s katerim se odobri letni program, potem skupni znesek predhodnega financiranja ne presega 90 % zneska, za katerega so bile prevzete obveznosti na nacionalni ravni.“.
Člen 2
Ta sklep je naslovljen na Kraljevino Belgijo, Republiko Bolgarijo, Češko republiko, Zvezno republiko Nemčijo, Republiko Estonijo, Helensko republiko, Kraljevino Španijo, Francosko republiko, Irsko, Italijansko republiko, Republiko Ciper, Republiko Latvijo, Republiko Litvo, Veliko vojvodstvo Luksemburg, Republiko Madžarsko, Republiko Malto, Kraljevino Nizozemsko, Republiko Avstrijo, Republiko Poljsko, Portugalsko republiko, Romunijo, Republiko Slovenijo, Slovaško republiko, Republiko Finsko, Kraljevino Švedsko ter Združeno kraljestvo Velika Britanija in Severna Irska.
V Bruslju, 22. marca 2010

Classification:
Level 1 Topics: 100152
100145
100143
100149
100150
100144
Level 2 Topics: 100209
100229
100171
100222
100177
100183
100176
Level 3 Topics: 3489
5442
1164
1005
566
1422
1909
All Topics: 1052
1164
1462
2300
259
3489
4003
5315
5561
616